Diari Oficial de la Generalitat Valenciana


Sumari del DOGV 8954, del 17-11-2020 (2020/9698)

DECRET 181/2020, de 13 de novembre, del Consell, de declaració com a Monument natural l'Aflorament Volcànic i la Platja Fòssil de Cap Negret a Altea.
-----------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2020/11/13/181/dof/vci/html**

### Dades del document

Número de DOGV
:   8954

Data del DOGV
:   17-11-2020

Secció del DOGV
:   I. DISPOSICIONS GENERALS

Número del document
:   2020/9698


Data del document
:   13-11-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Decret

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * legislació
    * muntanya protegida

DECRET 181/2020, de 13 de novembre, del Consell, de declaració com a Monument natural l'Aflorament Volcànic i la Platja Fòssil de Cap Negret a Altea. [2020/9698]  
La Comunitat Valenciana alberga un considerable patrimoni geològic i una notable geodiversitat que es manifesta, tant a les valls i planes de la franja litoral com, sobretot, en les zones muntanyenques de l'interior, on arriben diverses serralades alpines, com ocorre al Maestrat amb la zona de confluència entre les serralades Ibèrica i la Litoral Catalana, i cap al sud amb les branques aragonesa i castellana de la serralada Ibèrica i també, l'anomenat «sector llevantí» d'aquesta, la plataforma tabular del Caroig, els diferents dominis geològics de les serralades Bètiques (Prebètic, Subbètic i Penibètic), les conques terciàries i les valls interiors, a més dels diapirs i de la diversitat de manifestacions volcàniques i subvolcàniques.  
Per això, la Generalitat, conscient d'aquestes obligacions legals i d'aquesta rica geodiversitat, vol posar en relleu el patrimoni geològic valencià amb iniciatives com la que ara es desenvolupa i, que parteix, d'una proposta formal realitzada per l'Ajuntament d'Altea.  
La Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, en l'article 11, contempla la figura de monument natural, figura poc utilitzada, on els espais naturals i elements geològics poden tindre perfecta cabuda. També, l'article 34 de la Llei 42/2007, de 13 de desembre, del patrimoni natural i de la biodiversitat contempla la figura de monument natural on, específicament, poden tindre cabuda les formacions geològiques, així com, els jaciments paleontològics i mineralògics, estratotips i altres elements de la geografia que tinguen un interés especial per la singularitat o importància dels seus valors científics, culturals o paisatgístics.  
  
El litoral d'Altea alberga, en aquest sentit, una xicoteta àrea d'indubtable interés geològic, la cala del Soio i la seua rodalia, en la qual apareix un singular aflorament de materials volcànics, molt escassos, en general, en el territori valencià. En concret, entre els sediments actuals fonamentalment les graves de l'esmentada cala afloren roques ígnies del triàsic superior i roques sedimentàries del tirrenià, totes dues amb un elevat interés científic.  
Quant a les roques volcàniques triàsiques, es troben incloses dins de materials del denominat Keuper (triàsic superior), amb una edat entre 210 i 225 milions d'anys. Corresponen a una erupció submarina hidrotermal, la qual cosa va suposar la gènesi de minerals estranys; les roques que corresponen a aquesta antiga erupció van arribar a la superfície en ser arrossegades per l'ascens del diapir d'Altea, i comprenen, al seu torn, dues fàcies diferents. Per una banda, hi ha els dics subvolcànics, constituïts per roques subvolcàniques del tipus diabasa, formades petrogràficament per plagiòclasi, piroxé i amfíbol i amb una textura ofítica. I, per una altra, aglomerats volcànics, que representen la massa fonamental de l'aflorament, i que estan formats per fragments heteromètrics de roca de tipus basàltic, tot i que, petrològicament mostren una textura molt similar a l'ofítica. Aquests materials presenten una intensa alteració hidrotermal que es manifesta en l'aparició de minerals secundaris ?alguns d'ells, molt poc freqüents en roques volcàniques, com ara la pistacita, la prehnita, l'andradita i l'especularita- en l'interior de la massa i en les nombroses fissures.  
  
Pel que fa als depòsits tirrenians, apareixen a nord i sud del Portet, i estan constituïts per diferents fàcies d'arenisques i conglomerats. Aquesta terrassa marina conté una quantitat important de fòssils de gasteròpodes i bivalves, al costat de restes de serpúlidos i rodófitas. Entre els gasteròpodes destaca la presència, molt abundant, de Strombus bubonius. A més, s'hi troben altres gasteròpodes com ara, Patella ferruginea, Patella caerulea, Cassis undulata, Phyllonotus trunculus, Phyllonotus brandaris, Cantharus viverratus, etc. L'edat estimada per a aquest depòsit és de 100.000 anys.  
L'interés científic i didàctic d'aquest aflorament és certament molt elevat i el seu potencial d'ús per al desenvolupament local i l'ecoturisme és patent gràcies a la seua accessibilitat. Això fa que calga adoptar no solament accions de preservació per la importància científica, sinó també per a fer-lo valdre, atés que es tracta d'un georecurs d'especial interés i enorme potencial didàctic.  
Cal indicar també que, a pesar que una superfície significativa del monument que es proposa es troba al medi marí, la seua ubicació, immediata al litoral, i sobretot les característiques dels elements que es pretén protegir amb aquesta declaració per la seua continuïtat evident amb el medi terrestre, justifiquen la competència autonòmica per a promoure la seua protecció mitjançant aquest decret, d'acord amb el que estableixen sobre aquest tema els articles 6 i 37 de la Llei 42/2007, tot això sense perjudici de l'exercici, per part de l'Administració General de l'Estat, de les competències de caràcter sectorial que legalment li corresponguen.  
D'acord amb tot el que s'ha exposat, cal disposar per a l'aflorament volcànic i la platja fòssil un règim de protecció que, després dels tràmits legalment establerts, permeta afrontar de manera eficaç els reptes de conservació als quals s'enfronta un espai de la rellevància i la fragilitat com el que ens ocupa. En aquest sentit, i com s'ha exposat anteriorment, la Llei 11/1994, contempla la figura de monument natural com especialment indicada per a la conservació i la gestió racional de l'àrea en un entorn i marc geològic de referència adients. A més, per no exigir la tramitació prèvia d'un instrument de planificació, la figura de monument natural pot ser dotada amb major agilitat dels mecanismes bàsics de gestió i participació necessaris per a garantir la conservació d'un espai com aquest.  
  
No obstant això, si s'estima convenient i atesa la proximitat del Cap Negret al Parc Natural de la Serra Gelada i el seu entorn litoral, la conselleria competent en medi ambient podrà tramitar la inclusió d'aquest espai dins de l'àmbit territorial d'aquest parc natural maritimterrestre.  
  
Per tot això, en exercici de les competències i atribucions conferides per la Constitució, l'Estatut d'Autonomia i el conjunt de la legislació ambiental estatal i autonòmica d'aplicació al cas, és procedent la declaració de l'Aflorament Volcànic i la Platja Fòssil de Cap Negret com a monument natural.  
De la mateixa manera, aquest decret s'articula sobre els principis de bona regulació, aplicables a les normes de les administracions públiques, establits en l'article 129 de la Llei 39/2015, d'1 d'octubre, del procediment administratiu comú de les administracions públiques. En aquest sentit, aquest decret està justificat per una raó d'interés general, es basa en una identificació clara de les finalitats perseguides, és l'instrument més adequat per a aconseguir aquestes finalitats, conté la regulació imprescindible per a atendre la necessitat a cobrir i no hi ha altres mesures menys restrictives de drets o que imposen menys obligacions, s'adapta així als principis de necessitat, eficàcia, proporcionalitat, seguretat jurídica i transparència.  
  
Aquest decret està inclòs en el Pla normatiu de l'Administració de la Generalitat 2020.  
Per tot això, de conformitat amb l'article 28.c de la Llei 5/1983, de 30 de desembre, de la Generalitat, del Consell, el Consell, a proposta de la consellera d'Agricultura, Desenvolupament Rural, Emergència Climàtica i Transició Ecològica, conforme amb el Consell Jurídic Consultiu de la Comunitat Valenciana, prèvia deliberació del Consell, en la reunió de 13 de novembre de 2020,  
  
  
DECRETE  
  
Article 1. Objecte  
Es declara monument natural l'Aflorament Volcànic i la Platja Fòssil de Cap Negret, i s'estableix per a aquest un règim especial de protecció en virtut de la llei esmentada.  
  
Article 2. Àmbit territorial  
El monument natural de l'Aflorament Volcànic i la Platja Fòssil de Cap Negret compta amb una superfície de 10,76 hectàrees, de les quals, aproximadament 1,20 ha corresponen a àrees terrestres incloses en el terme municipal d'Altea, i 9,56 ha a àrees marines adjacents amb continuïtat ecològica manifesta amb les anteriors; tot això amb el degut compliment de les servituds derivades del domini públic maritimoterrestre (Llei 2/2013, de 29 de maig, de protecció i ús sostenible del litoral i de modificació de la Llei 22/1988, de 28 de juliol, de Costes), la seua delimitació és la corresponent al llistat de coordenades que es mostra en l'Annex I i la seua corresponent representació cartogràfica en l'Annex II.  
  
Article 3. Règim de protecció  
1. Les futures revisions del planejament vigent del municipi d'Altea es realitzaran considerant els objectius de protecció d'aquest decret.  
  
2. El règim de protecció del monument natural està dirigit a les finalitats següents:  
a) Conservar i regenerar, si escau, l'aflorament volcànic i la platja fòssil.  
b) Promoure la gestió racional i l'ús sostenible dels recursos ambientals.  
c) Fomentar i ordenar l'ús públic de l'espai protegit.  
d) Integrar els usos del monument natural amb els objectius de conservació dels seus valors.  
e) Corregir els impactes negatius existents sobre els valors geològics, així com dels hàbitats i el paisatge.  
f) Fomentar la participació dels diferents agents socioeconòmics locals, tant públics com privats, en l'ordenació i la gestió de l'espai protegit.  
g) Fomentar la participació de les universitats i centres d'investigació en la realització d'estudis sobre conservació, gestió i ordenació dels valors del nou espai protegit.  
h) Fomentar la participació en els diferents nivells de l'administració amb competències en l'espai protegit.  
  
Article 4. Règim de gestió  
1. La gestió del monument natural de l'Aflorament Volcànic i la Platja Fòssil de Cap Negret correspon a la conselleria competent en medi ambient, sense perjudici de l'exercici de les competències sectorials que corresponguen a altres administracions i, en particular, a l'Administració general de l'Estat quant a l'àrea marina inclosa en el monument natural.  
2. La conselleria competent en medi ambient promourà l'establiment d'acords amb les administracions i entitats, públiques o privades, persones o col·lectius amb competències, drets o interessos legítims que queden afectats per l'àmbit del monument natural, com a model preferent per a una gestió adequada i coherent d'aquests amb les determinacions previstes, a fi d'implicar-los en els objectius d'aquest decret.  
  
  
Article 5. Instrument de gestió  
1. La conselleria competent en medi ambient elaborarà i tramitarà un pla rector d'ús i gestió (PRUG) de l'Aflorament Volcànic i la Platja Fòssil de Cap Negret, que haurà de considerar mecanismes de coordinació entre els diferents espais protegits del terme municipal, i que haurà d'aprovar-se dins del termini màxim de dos anys, des de l'entrada en vigor de la declaració de l'espai natural protegit.  
2. El pla indicat establirà, en desenvolupament del règim de protecció establert en aquest decret, el marc en el qual es duran a terme les activitats directament relacionades amb la gestió de l'espai protegit.  
  
3. L'abast, contingut i efectes del pla i normes anteriorment esmentats s'ajustaran al que estableix la normativa aplicable, en particular a l'indicat sobre aquest tema en la Llei 11/1994, de 27 de desembre, de la Generalitat, d'espais naturals protegits de la Comunitat Valenciana, i en la Llei 42/2007, de 13 de desembre, del patrimoni natural i la biodiversitat. En qualsevol cas, mentre es mantinga vigent l'actual concessió sobre la instal·lació portuària, li serà aplicable, amb caràcter general, la seua pròpia legislació sectorial, i es traslladarà al futur instrument de gestió del monument natural la regulació específica de la zona una vegada finalitzada aquesta concessió.  
  
Article 6. Consell de Participació  
1. Es crea el Consell de Participació del monument natural de l'Aflorament Volcànic i la Platja Fòssil de Cap Negret, adscrit a la conselleria competent en medi ambient, com a òrgan col·legiat col·laborador i assessor d'aquesta conselleria en la gestió de l'espai protegit.  
2. Les funcions del Consell de Participació són les establertes, amb caràcter genèric, en l'article 50 de la Llei 11/1994. Quant a aquestes funcions, el Consell de Participació constitueix un òrgan consultiu, assessor i representatiu, així mateix és una via per a canalitzar les iniciatives dirigides a la gestió del monument natural.  
3. El Consell de Participació del monument natural de l'Aflorament Volcànic i la Platja Fòssil de Cap Negret es compon dels membres que s'indiquen a continuació, respectant en tot cas, la presència equilibrada de dones i homes:  
a) La persona que exerceix la presidència nata del Consell de Participació.  
b) La persona que exerceix la presidència del Consell de Participació.  
c) La persona que exerceix la Secretaria, que serà un tècnic o tècnica del servei amb competències en espais naturals protegits. La persona que exercisca el lloc de secretari o secretària en el Consell de Participació no tindrà ni veu ni vot.  
d) Una persona representant de la conselleria competent en medi ambient.  
e) Una persona representant de la conselleria competent en pesca.  
f) Una persona representant de la conselleria competent en turisme.  
g) Una persona representant de la conselleria competent en costes.  
h) Una persona representant de la Diputació Provincial d'Alacant.  
  
i) Dues persones representants de l'Ajuntament d'Altea.  
j) Una persona representant del ministeri competent en conservació de la costa i la mar.  
k) Una persona representant del ministeri competent en matèria de pesca  
l) Una persona representant de les Universitats de la província d'Alacant, designada per la universitat que corresponga. La Conselleria competent en medi ambient establirà un torn bianual de representació de les esmentades entitats acadèmiques.  
m) Una persona representant d'instituts i centres d'investigació del medi i els recursos marins. La conselleria competent en medi ambient establirà un torn bianual de representació de les esmentades entitats acadèmiques.  
n) Una persona representant d'associacions vinculades a la conservació o estudi del medi ambient i el paisatge en l'àmbit del monument natural, triada per aquestes entitats.  
o) Una persona representant de la confraria de pescadors del municipi d'Altea.  
p) Una persona representant, amb caràcter rotatori bianual, dels clubs de submarinisme que actuen en l'àmbit del monument natural, triada per les esmentades entitats de mutu acord entre aquestes.  
q) Una persona representant del club nàutic del municipi d'Altea.  
  
r) Una persona representant del concessionari del Portet de l'Olla.  
s) Una persona representant de la Federació de Pesca de la Comunitat Valenciana, triada per l'esmentada entitat.  
4. El conseller o consellera competent en matèria de medi ambient serà el president o presidenta nat del Consell de Participació. Quan assistisca a les seues reunions, exercirà la presidència de la sessió amb veu i vot, fins i tot diriment, i tindrà tots els drets i obligacions que puguen correspondre a qualsevol membre de l'esmentat Consell.  
  
5. El president o presidenta del Consell de Participació serà nomenat pel conseller o consellera competent en medi ambient, el nomenament podrà recaure en un dels membres del Consell. En absència del president o presidenta nat, les seues funcions durant les sessions seran assumides pel president o presidenta. Quan assistisca a les sessions el president o presidenta nat, el president o presidenta del Consell de Participació tindrà la consideració de vicepresident d'aquest òrgan col·legiat durant aquestes sessions.  
6. La constitució, convocatòria, règim de les sessions i d'adopció d'acords, i, en general, el funcionament intern del Consell de Participació s'ajustarà al que estableixen els articles 15 a 18 de la Llei 40/2015, d'1 d'octubre, de règim jurídic del sector públic.  
7. Per al correcte exercici de les seues funcions, el Consell de Participació podrà organitzar-se en les comissions que siguen necessàries. Amb caràcter permanent o temporal, aquestes comissions podran exercir per delegació del Consell de Participació, al qual donaran compte de les seues activitats, determinades funcions d'informe, proposta, assessorament i seguiment sobre matèries concretes de la gestió del monument natural.  
  
Article 7. Finançament del monument natural  
La gestió del monument natural de l'Aflorament Volcànic i la Platja Fòssil de Cap Negret, no tindrà incidència en cap dels capítols de despeses de la conselleria competent en medi ambient, sense perjudici de les aportacions que puguen disposar l'Ajuntament d'Altea i altres administracions o entitats, tant públiques com privades, interessades a col·laborar en aquesta gestió.  
  
Article 8. Règim d'infraccions i sancions  
El règim jurídic sancionador en l'àmbit del monument natural serà l'establert, amb caràcter general, en els articles 52 a 61 de la Llei 11/1994, sense perjudici de la potestat sancionadora que corresponga a altres administracions en aplicació de les seues competències específiques.  
  
Disposició addicional  
  
Única. Incidència pressupostària  
L'aplicació i posterior desenvolupament d'aquest decret no pot tindre cap incidència en la dotació dels capítols de despesa assignats a la conselleria competent en medi ambient, i en tot cas serà atés amb els seus mitjans personals i materials.  
  
  
Disposició transitòria  
  
Única. Règim particular transitori  
Mentre es mantinga vigent l'actual concessió sobre la instal·lació portuària, li serà aplicable, amb caràcter general, la seua pròpia legislació sectorial, i es traslladarà al futur instrument de gestió del monument natural la regulació específica de la zona una vegada finalitzada aquesta concessió.  
  
  
Disposició derogatòria  
  
Única. Derogació normativa  
Queden derogades totes les disposicions d'igual o inferior rang que s'oposen al que es disposa en aquest decret.  
  
  
Disposicions finals  
  
Primera. Execució i desplegament  
Es faculta el conseller o consellera competent en matèria de medi ambient perquè, en el marc de les seues competències, dicte les disposicions necessàries per a l'execució i desenvolupament del d'aquest decret.  
  
Segona. Entrada en vigor  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
  
València, 13 de novembre de 2020  
  
El president de la Generalitat,  
XIMO PUIG I FERRER  
  
La consellera d'Agricultura, Desenvolupament  
Rural, Emergència Climàtica i Transició Ecològica  
MIREIA MOLLÀ HERRERA  
  
  
  
  
ANNEX I  
Delimitació de l'àmbit territorial del Monument Natural AFLORAMENT VOLCÀNIC I PLATJA FÒSSIL DE CAP NEGRET, mitjançant coordenades UTM (ETRS89, Fus 30).  
  
Núm. X Y Núm. X Y  
0 758.621,37 4.278.403,66 35 799.281,36 4.278.119,60  
1 758.567,98 4.278.124,16 76 543.876,18 4.278.130,87  
2 758.517,85 4.278.010,19 30 630.343,79 4.278.131,08  
3 758.467,72 4.277.896,21 92 934.974,41 4.278.131,30  
4 758.405,96 4.277.896,21 03 630.585,06 4.278.132,65  
5 758.344,20 4.277.842,14 82 126.110,71 4.278.134,00  
6 758.325,88 4.277.901,97 65 376.385,95 4.278.136,77  
7 758.307,56 4.277.961,79 89 790.255,18 4.278.139,54  
8 758.312,91 4.277.957,88 98 146.224,18 4.278.139,54  
9 758.319,83 4.277.957,45 66 919.832,55 4.278.143,62  
95 551.236,18 4.277.958,75 16 138.287,12 4.278.158,49  
41 926.148,58 4.277.962,56 34 318.121,95 4.278.178,51  
97 851.253,12 4.277.965,41 37 105.841,39 4.278.195,15  
08 180.311,66 4.277.966,19 36 329.437,46 4.278.230,30  
16 881.254,23 4.277.973,55 55 130.289,90 4.278.249,37  
07 297.099,64 4.277.979,61 95 074.097,79 4.278.255,17  
42 550.495,47 4.277.985,67 81 300.071,78 4.278.272,36  
96 346.713,29 4.277.994,76 21 586.364,30 4.278.283,22  
01 375.980,03 4.277.999,82 24 701.767,83 4.278.294,08  
80 847.470,53 4.278.002,72 65 188.561,59 4.278.303,73  
34 306.757,14 4.278.009,34 50 083.484,34 4.278.313,37  
14 377.983,08 4.278.018,50 37 394.209,42 4.278.337,17  
38 877.701,89 4.278.023,49 77 778.245,49 4.278.360,97  
93 612.743,30 4.278.029,54 43 850.326,88 4.278.372,28  
27 859.368,89 4.278.036,50 89 354.794,28 4.278.383,58  
91 560.366,48 4.278.043,47 30 521.257,44 4.278.397,62  
88 404.169,86 4.278.051,09 15 433.617,61 4.278.411,66  
08 473.823,23 4.278.058,70 23 431.165,95 4.278.426,22  
96 952.033,42 4.278.062,00 62 262.728,29 4.278.440,77  
55 986.873,60 4.278.065,30 14 894.671,38 4.278.459,63  
09 180.057,57 4.278.086,82 86 859.365,47 4.278.478,48  
18 187.252,54 4.278.108,33 13 364.920,37 4.278.403,66


Còpia Permalink ELI